Swydd-ddisgrifiad Staff Cymorth
	Teulu swyddi:
	Rheoli Busnes a Gweinyddiaeth

	Band cyflog:
	Band 2

	Ystod cyflog:
(pro rata)
	£33,233 – £42,727
Bydd y cyflog cychwynnol fel arfer yn cael ei gynnig ar bwynt isaf y band cyflog.  Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.



	Teitl y swydd:
	Swyddog Seneddol

	Cyfeirnod: 
	MBS-118-26

	Swyddfa:
	Grŵp Plaid Cymru

	Oriau gwaith:
	37 awr yr wythnos
Efallai y bydd yn ofynnol i ddeiliad y swydd weithio y tu allan i’r oriau gwaith arferol.

	Math o benodiad:
	Parhaol
Os bydd Arweinydd y Grŵp yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben.

	Lleoliad:






	Tŷ Hywel



	Gwybodaeth ychwanegol:

	Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn (hil, rhyw, anabledd, crefydd / cred, cyfeiriadedd rhywiol, hunaniaeth o ran rhywedd, priodas / partneriaeth sifil, beichiogrwydd / mamolaeth neu oedran).

	Sylwer y gwneir y penodiad yn amodol ar eirdaon a gwiriad diogelwch.




Y rôl
	Rheoli Busnes a Gweinyddiaeth

	Mae deiliaid swyddi Rheoli a Gweinyddu Busnes yn gyfrifol am ddarparu cymorth ym maes rheoli, ynghyd â chymorth arbenigol a gweinyddol, ar lefel sy'n briodol i'r radd. Gall y gwaith a wneir gynnwys darparu cymorth ysgrifenyddol, clerigol a gweinyddol; gweithredu polisi a phrosesau; darparu cyngor a chymorth arbenigol, er enghraifft mewn perthynas â chyllid neu reoli pobl; arweinyddiaeth a rheoli prosiect.
Mae’r prif nodweddion fel a ganlyn:
· Meithrin a chynnal perthnasoedd sy'n cefnogi rhwydweithiau mewnol ac allanol.
· Cynrychioli'r maes gwaith mewn cyfarfodydd.
· Cydgysylltu llif gwaith a chanlyniadau tîm bach sy'n cyflawni tasgau cysylltiedig.
· Ymgymryd â gwaith ymchwil a dadansoddi mewn perthynas â gwaith yr Aelod neu’r swyddfa.
· Mae graddau uwch yn debygol o gyfrannu at bennu cyfeiriad blaenoriaethau ac arferion gwaith, monitro llif gwaith a nodi anghenion hyfforddi ar gyfer lefelau is.
· Cynorthwyo i reoli swyddogaethau corfforaethol, gan gynnwys adnoddau dynol, eiddo, iechyd a diogelwch a diogelu data.
· Paratoi gohebiaeth ac adroddiadau, gan gynnwys negeseuon e-bost a llythyrau ar faterion arferol a materion mwy cymhleth.
· Darparu neu oruchwylio gwasanaethau rheoli’r adeilad.
· Cynorthwyo gyda’r broses o reoli a gweinyddu contractau.
· Cynorthwyo a chefnogi prosesau staffio.

	Diben y swydd

	Mae Swyddog Rheoli a Gweinyddu Busnes Band 2 sy’n gweithio i Arweinydd Grŵp yn y Senedd yn ymgymryd ag amrywiaeth eang o waith sy'n berthnasol i redeg swyddfa'r Aelod, a gwaith yr Aelod o ddydd i ddydd, yn esmwyth.  Gall gwaith o'r fath gynnwys cyllid, rheoli dyddiaduron, cadw cofnodion neu waith sy'n gysylltiedig â phobl.




Manyleb y person

	Sgiliau ac ymddygiadau

	· Bod yn hyddysg o ran yr offer a'r cyfarpar ar gyfer y swydd, er enghraifft, pecynnau meddalwedd safonol, a meddu ar brofiad o ddefnyddio cyfryngau ar-lein mewn cyd-destun gwaith.
· Sgiliau cyfathrebu llafar ac ysgrifenedig sydd wedi’u datblygu i raddau da.
· Dealltwriaeth o'r angen i fynd i'r afael â gwahaniaethu, hyrwyddo cyfle cyfartal ac egwyddorion Nolan ar gyfer bywyd cyhoeddus, ac ymrwymiad i'r materion hyn
· Y gallu i weithio ar y cyd mewn tîm bach.  
· Ymwybyddiaeth wleidyddol a meddwl strategol, deall polisïau plaid a phryderon etholaethau er mwyn gallu cynghori Aelodau yn unol â hynny.
· Sgiliau rheoli rhanddeiliaid, ymgysylltu'n effeithiol â sefydliadau allanol ac arbenigwyr polisi.

	Gwybodaeth a phrofiad

	· Dealltwriaeth gref o'r fframweithiau cyfreithiol a rheoleiddiol y mae’r Aelodau a’r Grwpiau yn gweithredu ynddynt. Mae hyn yn cynnwys fframweithiau’r Senedd (safonau ymddygiad a gwariant) yn ogystal â fframweithiau ehangach a chyffredinol. Y gallu i roi cyngor gwybodus i Aelodau a chydweithwyr.
· Profiad o weithio mewn timau, gyda'r gallu i gydlynu staff, interniaid a gwirfoddolwyr yn effeithiol.
· Meddu ar rywfaint o brofiad o dirwedd y cyfryngau ac o ddrafftio datganiadau i'r wasg, llinellau cyfryngau a chynnwys cyfryngau cymdeithasol
· Sgiliau dadansoddi ac ymchwil da gyda'r gallu i ddrafftio ymatebion polisi ac ymdrin ag amrywiol ohebiaeth 

	Meini prawf dymunol

	· Dealltwriaeth o faterion cyfoes a phynciau sy’n berthnasol i Gymru a’r ardal leol, a diddordeb yn system wleidyddol Cymru.
· Arddel amcanion a gwerthoedd y Blaid. 

	Cymwysterau

	· Gradd, NVQ (neu gymhwyster cyfatebol) mewn pwnc perthnasol e.e. Gwleidyddiaeth, Busnes neu Weinyddiaeth Gyhoeddus neu brofiad perthnasol sylweddol.
· Cymhwyster proffesiynol neu academaidd priodol neu brofiad cyfatebol.

	Sgiliau iaith

	· Mae sgiliau Cymraeg yn hanfodol ar gyfer y swydd hon, ac wedi'u hasesu fel a ganlyn:
· Gwrando: Uwch  
· Siarad: Uwch 
· Darllen: Uwch 
· Ysgrifennu: Uwch 
· Caiff y sgiliau hyn eu hasesu fel rhan o’r broses ddethol.




	Gwybodaeth ychwanegol am lefelau sgiliau iaith 

	
	Yn cyfateb yn fras i
	Gwrando
	Siarad
	Darllen
	Ysgrifennu

	Uwch
	Uwch neu 
Wedi derbyn addysg cyfrwng Cymraeg neu 
Yn defnyddio'r Gymraeg yn rheolaidd 
Tystysgrif Sgiliau Iaith
	Yn deall sgyrsiau a chyfarwyddiadau yn hyderus. 
	Yn gallu siarad ac ymgysylltu'n hyderus mewn trafodaeth hir ac yn gallu ateb unrhyw gwestiwn.
	Yn deall amrywiaeth eang o destun yn hyderus.
	Yn gallu ysgrifennu amrywiaeth eang o destunau yn hyderus.

	
	
	
	
	
	




Prif ddyletswyddau

	Cymorth gweithrediadau seneddol, rheoli swyddfa a rheoli staff

	· Sicrhau bod cwestiynau, cynigion a gwelliannau’n cael eu cyflwyno a bod Aelodau’n cael eu dyrannu ar gyfer eitemau busnes y Senedd yn ôl yr angen – gan weithio’n agos gyda’r Pennaeth Staff i roi cyngor i Aelodau ar fusnes y Senedd
· Cynorthwyo'r Pennaeth Staff gyda dyletswyddau gweinyddol yn ymwneud â gwaith y Grŵp – trefnu cyfarfodydd a digwyddiadau a mynd i gyfarfodydd a digwyddiadau yn ôl yr angen, rheoli cofnodion a systemau'r Grŵp, a safon uchel o weithgaredd cysylltiedig ag archwilio
· Goruchwylio gwaith interniaid a lleoliadau profiad gwaith gyda Grŵp Plaid Cymru
· Cynorthwyo gyda busnes seneddol – paratoi areithiau, cwestiynau, briffiau ac ymatebion polisi stoc yn ôl yr angen.
· Cynorthwyo gydag amcanion cyfathrebu'r Grŵp – paratoi datganiadau i'r wasg, llinellau i’r cyfryngau a chynnwys cyfryngau cymdeithasol yn ôl yr angen
· Cynllunio a rheoli eu llwyth gwaith eu hunain a llwythi gwaith eraill, yn unol â gofynion yr Aelod.
· Cyflawni dyletswyddau eraill sy'n gymesur â'r band hwn, yn ôl yr angen, i gefnogi'r Aelod.

	Rhwymedigaethau yn y gweithle

	Diogelu data / diogelwch gwybodaeth:
· Cefnogi a chynghori’r Aelod er mwyn cydymffurfio â’u rhwymedigaethau sy'n ymwneud â diogelu data a diogelwch gwybodaeth, yn unol â deddfwriaeth a chodau ymarfer perthnasol.
Iechyd, diogelwch a llesiant:
· Rheoli’r prosesau a’r trefniadau sy’n galluogi’r Aelod i gydymffurfio â rhwymedigaethau sy’n ymwneud ag iechyd, diogelwch a llesiant, yn unol â deddfwriaeth a chodau ymarfer perthnasol.
Diogelu:
· Rheoli prosesau a threfniadau sy’n galluogi’r Aelod i gydymffurfio â rhwymedigaethau sy'n ymwneud â diogelu plant ac oedolion sy’n agored i niwed yn unol â deddfwriaeth a chodau ymarfer perthnasol. 

